Moving Fireplaces

Am început să văd culorile | Expoziție de artă naivă din România și Serbia
2023-10-27 - 2023-11-27 | Palatul Ștefania, Piața Romanilor 1, Timișoara, Timiș, 307200, Romania
Am început să văd culorile este o expoziție de artă naivă din România și Serbia, curatoriată de Andreiana Mihail. Cele 35 de lucrări care o alcătuiesc nu au pretenția unui compendiu istoric-explicativ, ci mai degrabă compun un traseu printre temele dominante: munca, natura, familia, distracția – tratate simplu, fără a construi vreo analiza critică a realității. Totul este așa cum se vede: naratiuni scurte fără obscurități și dificultăți, ochiul fiind doar solicitat de contactul nemediat cu multele culori și personaje. Expoziția are loc între 27 octombrie – 27 noiembrie, la Palatul Ștefania (Piața Romanilor, nr. 2) și se poate vizita zilnic, între orele 13:00-18:00.

AM ÎNCEPUT SĂ VĂD CULORILE
Curator: Andreiana Mihail
Arhitect: Vinklu
Artiști: Michal Bireš, Vladimir Boboš, Alžbeta Čižik, Zuzana Chalupová, Jan Garaj, Eva Husarikova, Pavel Hrk, Sofia Ionașcu, Martin Jonaš, Jan Knjazovic, Katarina Kozikova, Nada Korenj, Desa Petrov Morar, Martin Paluška, Marina Petrikova, Katarina Karlečikova Severini, Jan Sokol, Jan Strakušek, Ondrej Venjarski, Zuzana Vereski, Mihai Vintilă
Organizator: Asociația Prin Banat
Prezentat în cadrul proiectului Cămine în mișcare, finanțat de Municipiul Timișoara, prin Centrul de proiecte
Cămine în mișcare face parte din Programul cultural național „Timișoara – Capitala Europeană a Culturii în 2023”.
Expoziție realizată cu sprijinul: VISTA BANK
Parteneri: Centrul de Proiecte, Consiliul Județean Caraș Severin, Muzeul Judeţean de Etnografie şi al Regimentului de Graniţă Caransebeş, Galeria de Artă Naivă Kovačica, Comunitatea Românilor din Serbia, Memorialul Revoluției, Gărâna Jazz Festival
Mulțumiri: Dinu Bodiciu, Ramona Jakoby, Christine Cizmaș, Ana Žolnaj Barca, Țîrdea Diana Ramona, Bogdana Negrei
Echipa de proiect: Simona Giura, Radu Piloca, Ioana Tiran, Alina Pintilie, Claudia Vancea, Otilia Galescu, Mihai Moldovan, Theodor Muntean, Cristian Sitov, Alexandra Palconi-Sitov

Terestru - un început de călătorie | Andreea Săsăran
2023-10-25 18:30 - 20:00 (Europe/Bucharest) | Cinema Victoria – Timișoara, Str. Ciprian Porumbescu 2, Timișoara, Timiș, 300425, Romania
Terestru – un început de călătorie prezintă într-o manieră basmatico-fantastică posibilitatea unui dialog verbal între diferite specii non-umane din mediul natural apropiat omului refugiat în natură. Este un film-eseu, care conceptualizează un ansamblu de realități ale unor oameni tineri care au ales să se mute de la oraș la sat, documentat audio și montat vizual cu distribuția actorilor din lumea minerală, animală și vegetală. Este un început de călătorie, care caută să îmbine mai multe tipuri de documentare – cercetare, interviu, video și peisaj sonor. Interviurile și cadrele din film au fost captate de prin munții Apuseni, colinele Transilvaniei, la poalele munților Țarcu și în munții Baiului. Regie, cameră, interviuri: Andreea Săsăran Post-producție video, masterizare sunet: Electronic Resistance Coloană sonoră, sound design: Mihai Vasiu Traducere: Cristian-Dan Vicol

Premiera filmului documentar Terestru – un început de călătorie va avea loc în 25 octombrie 2023, de la ora 18:30, la Cinema Victoria din Timișoara.
_________________________

Proiect selectat prin Apelul de proiecte și intervenții artistice Cămine în mișcare 2023, propus de Andreea Săsăran. Andreea Săsăran intersectează creația multimedia cu managementul cultural. Ca artist vizual, comunică și documentează prin intermediul fotografiei și filmului, drumurile ei sunt însoțite de curiozitate și de aparatul de fotografiat. Ea gestionează, curatoriază și dezvoltă proiecte culturale în cadrul mai multor echipe, unde artiști vizuali și performativi pot cerceta, crea, educa sau expune în spații publice, peisaje naturale sau infrastructuri culturale convenționale.

Mantas (work in progress) | BIS Teatru
2023-10-24 - 2023-10-26 | Bastion 3, str. Hector, nr. 1, Timisoara, Timiș, Romania
Mantas (work in progress) este o împletire a două povești.
Prima este cea a regizorului lituanian Mantas Kvedaravičius, ale cărui preocupări antropologice au dat naștere documentarului Mariupolis, care înfățișează viețile oamenilor din orașul-port cu același nume, la începutul războiului din 2014, când Rusia ataca Donbasul. Documentarul s-a remarcat prin portretizarea vieții oamenilor obișnuiți din Mariupol, insistând mai degrabă pe micile bucurii pe care aceștia se ambiționează să le trăiască în pofida situației, decât pe distrugerile și traumele cauzate de războiul aflat în plină desfășurare. În 2022, la izbucnirea războiului din Ucraina care se desfășoară și astăzi, Mantas a decis să se întoarcă din Africa în Ucraina, alături de logodnica sa, actița Hanna Bilobrova. A murit pe străzile Mariupolului, un oraș de care se îndrăgostise în timpul filmărilor, executat de soldați ruși.
A doua poveste este inspirată din interviul „APARTAMENTUL MEU A FOST DISTRUS DE BOMBE ȘI S-A FURAT TOTUL DIN EL”, realizat de Nicoleta Mușat în cadrul proiectului Cămine în Mișcare în anul 2022. Acesta descrie circumstanțele tragice din care ucrainencele Yulia Kondakova și Jane Rozbitskaya au reușit să fugă la izbucnirea războiului, sentimentele pe care le-au trăit în căutarea unui refugiu.
Proiectul Mantas își imaginează ce s-ar fi întâmplat dacă regizorul și cu logodnica sa s-ar fi întâlnit, în drumul lor spre Mariupol, cu persoanele intervievate. Ar fi reușit să-l convingă să renunțe? Ar mai fi fost regizorul în viață și astăzi? Răspunsurile acestor întrebări vor fi elucidate prin intermediul instalației/performance-ului propus de Bogdan Sărătean.
Spectacolul se va juca la Bastion 3 (Timișoara, str. Hector, nr. 1), în 24-25-26 octombrie 2023.
Participarea este gratuită, dar necesită înscriere. Formularul de înscriere pentru cele trei reprezentații se va deschide la începutul lunii octombrie.
___________________
BIS Teatru este o companie independentă din Sibiu, România. Primele spectacole au avut loc în spații alternative din burgul sibian în toamna anului 2006. În primăvara anului 2009 au luat naștere sub forma unui ONG – Asociația Culturală BIS. Apariția acestei structuri a fost așadar una organică. La data înființării legale, BIS teatru avea deja o activitate susținută în artele spectacolului, în organizarea de evenimente. În prezent BIS Teatru înseamnă un nucleu de 13 artiști din diverse arii de expresie (actori, muzicieni, artiști plastici).

Natura, migrația și eu | Vasyl Kovalenko
2023-10-07 - 2023-10-08 | Parcul Copiilor, Bulevardul Constantin Diaconovici Loga, nr. 43, Timișoara, Timiș, Romania
Proiectul Natura, migrația și eu propune o carte de colorat antistres, alcătuită din imagini ale unor animale stilizate, pe fundalul unor compoziții abstracte. Aceasta aduce în discuție tema animalelor aflate în zone de război, a animalelor de companie care au migrat împreună cu stăpânii lor sau au fost abandonate și au recurs la migrația locală pentru a supraviețui.
În timp ce arta poate deveni o formă de terapie, compozițiile propuse amintesc faptul că omul face parte din natură, iar echilibrul și armonia sa sunt direct influențate din mediul înconjurător. Lansarea cărții va avea loc în 6 – 8 octombrie, cu ocazia City Celebration, eveniment principal al programului național „Timișoara – Capitală Europeană a Culturii în 2023”.
____________
Vasyl Kovalenko este un tânăr artist din Kherson, Ucraina. Este pictor, designer grafic, autor al unor videoclipuri și instalații artistice, lucrând cu diferite media și genre. A participat în numeroase expoziții colective, iar colecțiile sale personale pot fi găsite peste tot în lume. În lucrările sale, imagini și texte pline de viață creează narative deschise interpretării. Este membru în consiliul Fundației Caritabile Polina Raiko și desfășoară activități de voluntariat în cadrul Muzeului de Artă Contemporană din Kherson.

Fiecare experiență este o călătorie | Bogdan Lupescu
2023-10-03 - 2023-10-15 | Galeria 5, str. Vasile Alecsandri, nr. 1, Timișoara, Timiș, 300078, Romania
Instalația multimedia „Fiecare experiență este o călătorie” este o reprezentare vizuală a unor frânturi de amintiri, ale unor locuri, ale unor oameni care se regăsesc în poveștile culese în cadrul proiectului Cămine în mișcare de pe plaiurile bănățene. Este formată din 4 portrete și 4 scene inspirate de secțiunea „Povestiri 2022” a poveștilor culese în anul 2022, 4 fragmente de interviu. Portretele propuse de artist sunt realizate în două tehnici: desen în cerneală- fine liner, pe hârtie, și desen digital, pe tabletă grafică.
Proiectul invită participanții să se transpună în decorul unor mici fragmente de viață, făcând apel la sentimentul de apartenență, la acele aspecte în care fiecare dintre noi se poate regăsi, la experiențe cu care ne putem identifica, deși nu ne aparțin.
Vernisajul va avea loc în 3 octombrie 2023, ora 18:00, la Galeria 5 (Timișoara, str. Vasile Alecsandri, nr. 1) iar instalația poate fi vizitată până în 15 octombrie 2023, în intervalul orar 13:00-19:00.
_____________________
Bogdan Lupescu este un artist român care trăiește și lucrează în București. Absolvent al Universității de Arte Plastice din București, secția grafică, s-a dedicat mediului digital, transformând pasiunea în profesie și devenind unul dintre cei mai buni artiști CGI de pe piața din România, cu o carieră de peste 30 de ani. Fire meticuloasă, a fost întotdeauna atras de grafică, însă asta nu l-a împiedicat să experimenteze și să se perfecționeze și în alte tehnici clasice, video, fotografie, animație, mediile mixte, instalație. Pasionat de tehnologie, subiectele abordate de acesta sunt centrate pe noile tehnologii, cercetarea particulelor, AI, tehnologia aerospațială a anilor 1960 și 1970, subiecte care se suprapun cu elemente din viața urbană și instantanee din natură. În prezent își concentrează atenția, în arta sa, pe rolul redării hiper detaliate a realității vizuale.

Blide noi | Noemi și Bebe
2023-10-01 12:30 - 16:00 | Gara – Jimbolia, Jimbolia, Timiș, 305400, Romania
Proiectul Blide noi propune o întoarcere în timp prin intermediul preparatelor tradiționale, prin reinterpretarea contemporană a unor rețete autentice. Prin aducerea în actualitate a culturii culinare locale, proiectul își propune să revitalizeze comunitățile locale, salvând, în același timp, o componentă importantă a identității culturale, a memoriei colective.
Noemi Hügel și Ioan Bebeșelea (Noemi&Bebe) sunt doi bucătari pasionați de gastronomia și produsele locale. Pentru Cămine în mișcare, au explorat regiunile Banatului în căutarea de rețete ultra locale, poveștile de migrare a acestora și a oamenilor care le păstrează. La capătul cercetărilor, Noemi si Bebe pregătesc un prânz inspirat de rețetele culese, care să le scoată în evidență valoarea transgenerațională și regională. La masă ne zicem întotdeauna poveștile, iar această masă va zice povestea Banatului.
_______________________
Prânzul Blide noi are loc duminică,1 octombrie 2023, de la ora 14:00, într-un loc neconvențional: gara din Jimbolia. Înainte, de la ora 12:30, cei care doresc să afle mai multe detalii din istoria Jimboliei au ocazia să participe la un tur ghidat.
Participarea la eveniment necesită înscriere. Formularul de înscriere este disponibil AICI.
Se percepe o taxă de participare de minimum 10 lei/persoană – donație pentru Muzeul Presei „Sever Bocu” din Jimbolia, partener al evenimentului.

Simfonia Donbasului | Elena Rubashevska
2023-09-15 - 2023-09-30 | Bastion 3, str. Hector, nr. 1, Timisoara, Timiș, Romania
Simfonia Donbasului este un derivat al filmului documentar cu același nume, un proiect în lucru al autoarei Elena Rubashevska. Respectând structura unei simfonii, documentarul prezintă povestea patrimoniului industrial al Donbasului, în patru subcapitole, care evidențiază patru comori naturale/industriale principale ale Ucrainei: Povestea cretei, Povestea sării, Povestea cărbunelui și Povestea metalului.
În cadrul Festivalului Cămine în mișcare 2023, Symphony of Donbas propune publicului o instalație multimedia alcătuită din patru elemente, care prezintă povești culese în timpul cercetării întreprinse de autoare în Donbas, invitând participanții să descopere identitatea unică a regiunii, adesea stigmatizată. Imaginile prezentate în cadrul proiectului au fost surprinse în timpul ultimei vizite ale artistei în Donbas, chiar înaintea izbucnirii războiului din Ucraina. Astăzi, multe dintre locurile surprinse în imaginile Elenei Rubashevska nu mai există.
Instalația va putea fi vizitată între 15 – 30 septembrie 2023, zilnic, în intervalul orar 13:00-19:00, la Bastion 3 (Timișoara, str. Hector, nr. 1).
Artist talk cu Elena Rubashevska: 15 septembrie 2023, ora 19:00, la Bastion 3.

Cartierul meu, prin ochii mei | Cirkuliranje & Fabrika Fotografa
2023-09-10 - 2023-09-30 | Bastion 3, str. Hector, nr. 1, Timisoara, Timiș, Romania
Proiectul Cartierul meu, prin ochii mei propune explorarea peisajului bănățean din România și Serbia prin intermediul unei expoziții de fotografie documentară. Acestea invită participanții să observe caracteristicile naturale, antropologice, istorice și artistice ale banatului istoric, în imagini care imortalizează bogăția culturală a regiunii. Expoziția este o colecție de martori ai multiculturalității, ai complexității peisajului cultural al Banatului istoric, o arhivă fotografică de caracteristici valoroase ale identității culturale ale comunităților din regiune.
Imaginile din cadrul expoziției sunt rezultatul unor workshopuri de fotografie realizate în România și Serbia, în vara anului 2023, în localitățile Timișoara, Vârșeț și Kovačica.
Inspirate de poveștile culese în cadrul proiectului Cămine în mișcare în anul 2022, Vladislav Petković, în fruntea organizației Cirkuliranje, și Miodrag Popović, în fruntea școlii de fotografie Fabrika Fotografa, au creat cinci teme de inspirație prin care au dorit să conecteze aceste povești cu arta fotografiei: Urmărind drumul Artei Naive din Kovačica, Râurile din Banat; Secretele unui pescar; Iată-mă că vin, iată-mă că plec; Marea Panonică în zilele noastre; Cei buni, cei răi, cei urâți… Viața merge înainte
Vernisajul expoziției va avea loc în 10 septembrie, ora 17:00, la Bastion 3 (Timișoara, str. Hector, nr. 1).
__________________
Autorii fotografiilor din expoziție: Milica Perić, Teodor Milošević, Marija Krtinić, Anita Kovács, Dragana Vujović Mihić, Krisztina Szabó, Mila Torović, Milica Šaletić, Tanja Dimitrijević, Ana Cvjetković, Andrijan Ružanović, Biljana Minić, Hajrudin Šabotić, Jelena Marin, Jelena Popović, Marija Krtinić, Natalija Marinković, Sofija Ljubišić, Sofija Miščević, Vuk Batanović, Maja Stojanović, Sanja Kapetanović, Milica Simurdić, Vesna Ružić, Zoran Vujanović, Gordana Đorđeski

Migrațiile întipărite în timp | Ivana Svetlik
2023-09-10 - 2023-09-30 | Bastion 3, str. Hector, nr. 1, Timisoara, Timiș, Romania
„Migrațiile întipărite în timp” invită participanții să reflecteze asupra peisajului cultural al Banatului sârbesc, pornind de la ideea gării ca simbol al migrației. Lucrearea realizată de artista Svet Likova (Ivana Svetlik) pentru Festivalul Cămine în mișcare este construit pe trei planuri, fiecare dintre ele abordând o altă dimensiune a fenomenului migrației: moștenirea, diversitatea culturală și drumul spre necunoscut. Inspirația acestei opere se regăsește în colecția de povești „Istorii mici de viață”, culeasă de Christine Cizmaș, în anul 2022, în cadrul proiectului Cămine în mișcare.
Imaginile realizate de artistă sunt un mod de a comunica cu lumea, prin care duce privitorii într-o călătorie în care totul este „în felul și din imaginația ei”. Folosindu-se se personajul „Frajla”, SvetLikova spune povestea localității Kovačica, așa cum o vede, simte și trăiește ea însăși. Tabloul va fi expus, alături de 14 alte picturi din colecția personală a artistei, în 10 septembrie 2023, ora 16:30, la Bastion 3 (Timișoara, str. Hector, nr. 1). Expoziția poate fi vizitată până în 30 septembrie, zilnic, în intervalul 13:00-19:00.
_______________________________
Ivana Svetlik s-a născut în 1986, la Novi Sad. A absolvit un masterat în turism la Facultatea de Arte din Novi Sad și este o pictoriță naivă în suflet. A participat la numeroase expoziții colective în țară și în străinătate, în timp ce are în spate două expoziții personale. A câștigat o plachetă de aur la cel de-al 14-lea Salon de Artă din Banat. Este, totodată, organizator al coloniei de artă pentru copii din Kovačica. Recent, a lucrat la o serie de picturi intitulată „Vechile meserii din Serbia”, prin care învață și prezintă istoria și cultura vieții și a muncii în Serbia și, în același timp, rămâne fidelă naivității lui Kovačica prin reprezentarea costumului slovac al actriței principale „Frajla”. Pseudonimul SvetLikova a fost derivat din numele de familie Svetlik. În limba slovacă, se obișnuiește să se adauge sufixul -ova la numele de familie al unei persoane de sex feminin, astfel că Ivana este tocmai Svetlíková. Iar atunci când te joci cu literele din limba sârbă, poți obține o lume a personajelor, cu care Ivana te duce în călătorii și în locuri pe care nu le-ai mai vizitat. Ea locuiește și lucrează în Kovačica.

Jurnal | Olha Yeriemieieva
2023-09-01 - 2023-09-15 | Galeria 5, str. Vasile Alecsandri, nr. 1, Timișoara, Timiș, 300078, Romania
Jurnal este o instalație-jurnal, inspirată de romanul „Leagănul respirației” de Herta Muller, din povestea unui adolescent care cade victimă, alături de zeci de mii de alte persoane, deportărilor în lagărele de muncă din Uniunea Sovietică. Povestea este pusă în paralel cu situația ucrainenilor care au fost forțați să se relocheze din cauza războiului, așa cum este și cazul autoarei instalației, Olha Yeriemieieva. Motivele relocării sunt, desigur, diferite, însă impactul psihologic este unul similar.
Accentul este pus asupra felului în care anumite locuri, circumstanțe, influențează mintea și corpul. Având la bază povestea „Mâncărurile pe care le gătim conțin o bucățică din sufletul nostru”, culeasă de către Nicoleta Mușat în cadrul proiectului Cămine în mișcare în 2022, artista creează o colecție de povești subiective, care vorbesc despre felul în care persoane diferite experimentează același tip de evenimente traumatice.
Jurnalul poate fi citit dintr-un pat supraetajat, care este un simbol al confortului, siguranței, al căminului și, în același timp, o referință la lagărele de muncă și taberele de refugiați.
Vernisajul instalației va avea loc în 1 septembrie, ora 18:00, la Galeria 5 (str. Vasile Alecsandri, nr. 1), și va putea fi vizitată până în 15 septembrie 2023, alături de instalația sonoră „Timpul Lupilor”, a artistului ucrainean Adrian Mokanu.
_______________________________
Tema principală a lucrărilor de Olha Yeriemieieva este viziunea extinsă asupra corporalității. Lucrează cu teme legate de feminism, traume fizice și psihologice, precum și cu aspecte legate de corpul uman și influența mediului asupra acestuia. Temporalitatea și repetabilitatea sunt elemente importante ale creației sale. Mediile cu care lucrează sunt fotografia, video, grafica, publicațiile tipărite. În practica sa, este interesată de ideea de a crea istorie, de a o înregistra, de a o documenta, în special prin prisma corporalității.

Timpul lupilor | Adrian Mokanu
2023-09-01 - 2023-09-15 | Galeria 5, str. Vasile Alecsandri, nr. 1, Timișoara, Timiș, 300078, Romania
„Timpul lupilor” este o instalație muzicală, electroacustică, imersivă, a cărei textură sonoră este creată prin juxtapunerea unor înregistrări reale, cu sunete electronice, sintetice.
Propunerea este inspirată din experiența personală a artistului ucrainean Adrian Mokanu, care, aflat în Kiev în dimineața zilei de 24 februarie 2022, când Rusia a invadat Ucraina, a confundat alarmele de avertizare pentru raid aerian cu urlete de lupi.
Prin intermediul instalației, autorul invită participanții să se transpună în atmosfera sonoră a realității pe care locuitorii Ucrainei o trăiesc deja de mai bine de un an de zile, în plin război – o realitate pe de-o parte majestică și profundă, iar pe de alta, sinistră și amenințătoare.
Vernisajul instalației va avea loc în 1 septembrie, ora 18:00, iar instalația va putea fi vizitată până în 15 septembrie 2023, alături de instalația „Diary”, realizată de artista Olha Yeriemieieva.
_______________________________
Adrian Mokanu este un compozitor ucrainean, interesat să exploreze limitele posibilului, să descopere combinații de sensuri multiple și să caute punctele de contact între muzică și zgomot. A absolvit Academia Națională de Muzică din Ucraina cu un master în Compoziție muzicală în anul 2019, iar începând cu 2020 urmează masterul în Compoziție electro-acustică în cadrul Centro Superior de Enseñanza Musical Katarina Gurska (Madrid, Spania). Operele sale au fost premiate în cadrul unor concursuri internaționale în Franța, Austria, Portugalia și spania și au putut fi audiate în cadrul a numeroase festivale de muzică din Europa și America.
